stanford-oval/wikipedia huggingface dataset:
טברטקו קאלה
קריירה

קאלה זכה בתואר שחקן השנה בקרואטיה לשנת 2004 כאשר שיחק בזאדאר. בסוף עונה זו חתם בקבוצת היידוק ספליט וזכה עמה באליפות בעונת 2004/2005. לאחר מכן עבר לשחק בשווייץ, ובשנת 2006 חתם במכבי תל אביב. קאלה הצטיין בשורותיה כ"שוער מסגרת", ועד למחזור האחרון, בו הפסידה הקבוצה 0–3 בדרבי מול הפועל תל אביב, לא ספג שער מחוץ לרחבה.
בעונת 2007/2008, לאחר ויכוחים כספיים עם קבוצתו, עזב את מכבי תל אביב וחתם בבית"ר ירושלים לשתי עונות. בתחילת העונה לא הרשים, עם שער שספג במשחק מוקדמות ליגת האלופות מול פ.צ. קופנהגן, והואשם על ידי רבים בשער זה, שהדיח את בית"ר ממוקדמות ליגת האלופות. במהלך העונה הוא הוכיח את עצמו והשתפר, ובעזרת אופיו הנוח הוא הפך לחביב הקהל הירושלמי. במשחק שמינית גמר גביע המדינה בעונת 2008/2007 עצר מספר בעיטות עונשין שמנעו מבית"ר להיות מודחת מהגביע. בגמר הגביע, לאחר תיקו מאופס בתום 120 דקות, הדף שני פנדלים גורליים, ובכך עזר לזכייתה של בית"ר ירושלים בגביע. באותה עונה בית"ר זכתה גם באליפות הליגה, ובכך הקבוצה השלימה זכייה בדאבל הראשון בתולדותיה. בעונת 2008/2009 המשיך בבית"ר וזכה עמה פעם נוספת בגביע המדינה.
בקיץ 2009 עבר להפועל באר שבע. ב-10 באפריל 2010 כבש בדקה האחרונה את שער הניצחון (2–3) מול הפועל עכו, לאחר שהצטרף להתקפה בבעיטת קרן. ב-6 ביוני 2010 עבר קאלה להפועל חיפה, במדיה שיחק ארבע שנים. ב-23 בינואר 2013 זכה עמה בגביע הטוטו לאחר שעצר פנדל לקראת הסיום.
ב-23 במאי 2014 חתם לעונה אחת בהפועל פתח תקווה, העולה החדשה לליגת העל, ובתום העונה ירד עמה לליגה הלאומית.
ב-21 ביולי 2015 חתם לעונה אחת בעירוני קריית גת מהליגה הלאומית, שבתום העונה ירדה לליגה א'.
ב-19 ביוני 2016 הודיע על פרישה ממשחק פעיל, בגיל 42. בסוף אותה שנה החל לשמש מאמן שוערים במחלקת הנוער של בית"ר טוברוק.
במרץ 2017 מונה למאמן שוערים במחלקת הנוער של מכבי תל אביב.
ביולי 2018 מונה למאמן השוערים של הפועל כפר סבא.
חיים אישיים

קאלה נולד בזאגרב, אז ביוגוסלביה וכיום בירת קרואטיה. סבתו של קאלה מצד אימו היא יהודייה, ולכן על פי ההלכה הוא יהודי. ב-12 באוקטובר 2010 התחתן קאלה עם רונית ביטון. ב-9 ביוני 2010 שינה קאלה את שמו ל"קאלה דרשלר". בתחילת שנת 2012 קאלה קיבל תעודת זהות ישראלית
לקאלה ישנה חגורה שחורה דאן 2 בקראטה, ספורט שעסק בו בילדותו.
הערות שוליים

↑  נדב צרפתי, ‏רשמי: קאלה דרשלר החליט לפרוש מכדורגל בגיל 42, באתר ONE‏, 19 ביוני 2016
↑  איציק יצחקי‏, קינן וג'אבר נפגשו עם מולנסטיין, על הפרק: עתידו של הקשר, באתר וואלה, 22 בנובמבר 2016
↑  רז אמיר, ‏קאלה דרשלר חוזר למכבי ת"א: יעבוד בנוער, באתר ONE‏, 3 ביולי 2017
↑  יניב טוכמן‏, "חשבו שהוא סופרמן, אבל הוא שוער ממוצע": שוערי העבר מנתחים את פרדראג ראיקוביץ', באתר וואלה, 30 באוגוסט 2018
↑  בן מיטלמן, ‏טברטקו קאלה טוען: אני יהודי, באתר ‏מאקו‏, 17 במרץ 2009
↑  דורון בן דור, ‏קאלה קיבל תעודת זהות: רוצה לשחק בנבחרת, באתר ONE‏, 14 בינואר 2012
יוהאנה ראוניו

| --- | --- |
אין תמונה חופשית
 לידה:  5 בנובמבר 1954 (בת 69) טורקו, פינלנד 
 מדינה:  פינלנד פינלנד
 פרופיל ב-IMDb
 
יוהאנה ראוניו (בפינית: Johanna Raunio; נולדה ב-5 בנובמבר 1954) היא שחקנית פינית.
ביוגרפיה

ראוניו נולדה בטורקו שבפינלנד. לאחר התיכון היא למדה שפות באוניברסיטת טורקו ותכננה להיות מורה.
ב-1973 זכתה בתחרות יופי הנקראת "מיס קולנוע אירופה".
ב-1974 נבחרה למיס פינלנד. בתחרות מיס תבל 1974 הייתה במקום השלישי. היא השתתפה באותה שנה גם בתחרויות מיס אינטרנשיונל ומיס אירופה, שגם שם הייתה במקום השלישי.
ב-1976 הופיעה בסרט האמריקאי "Hustler Squad" המתרחש בזמן מלחמת העולם השנייה.
ב-1986 הופיעה בסרט הספורט הקנדי "The Last Season".
ב-1988 שיחקה במיני סדרה "Painajainen", העוסקת בסופר שקם מתרדמת בה שהה מספר שנים.
ב-1989 גילמה את שלגיה במופע בתיאטרון בטורקו.
ב-1990 שיחקה בסרט "Juudaspeli" המבוסס על רומן מאת סופר הפשע הארי ניוקאנן (Harri Nykänen).
ב-1994 הוציאה אלבום כזמרת הנקרא על שמה "יוהאנה ראוניו".
ב-1995 שיחקה בסרט הקומדיה Kummeli Stories שזכה להצלחה בפינלנד.
ב-2000 שיחקה בארבעה פרקים של סדרת ההרפתקאות "Postimiehen varjo".
ב-2001 שיחקה בסרט "Young Love" (אהבה צעירה), העוסק בסיפור התבגרות של נער המתאהב בבחורה מבוגרת ממנו הרוצה להיות דוגמנית.
ב-2006 שיחקה בסרט הטלוויזיה "Seppo Goes Shakespeare".
מ-2005 ועד 2009 שיחקה באופרת הסבון "Salatut elämät".
חיים אישיים

היא נשואה ולה שתי בנות ומתגוררת בכפר "Vääksy" בדרום פינלנד.
הערות שוליים

↑  יוהאנה ראוניו באתר yle.fi
| --- | --- |
בקרת זהויות :  MusicBrainz: 653472c6-5d46-4112-9c86-4b61c6a39263 
ערך זה הוא קצרמרבנושא אישים. אתם מוזמנים לתרום לוויקיפדיה ו.
טריומף GT6

| --- | --- |

Triumph GT6
 מאפיינים כלליים
 יצרן:  טריומף
 שנות ייצור:  1966–1973
 הרכבה:  בריטניה בריטניה
 מרכב:  Front-engine, rear-wheel-drive layout
 אורך:  3,717-3,785 מ"מ
 רוחב:  1,450-1,486 מ"מ
 גובה:  1,193 מ"מ
 בסיס גלגלים:  2,128 מ"מ
 מפרט טכני
 מנוע:  6 צילינדרים, בטור, 2 שסתומים לצילינדר, 1,998 סמ"ק המפיק 96 כ"ס ב-5,000 סל"ד, יחס דחיסה 9.5:1(סדרת "Mk I")  6 צילינדרים, בטור, 2 שסתומים לצילינדר, 1,998 סמ"ק המפיק 104 כ"ס ב-5,300 סל"ד, (סדרת "Mk II")  6  צילינדרים, בטור, 2 שסתומים לצילינדר, 1,998 סמ"ק המפיק 95 כ"ס ב-5,200 סל"ד, (סדרת "Mk III")
 הילוכים:  תמסורת ידנית - 4 מהירויות (הילוך אוברדרייב - אופציונלי)
 מהירות מרבית:  172.2 קמ"ש (סדרת "Mk I")  177.0 קמ"ש (סדרת "Mk II")  180.2 קמ"ש (סדרת "Mk III")
 מעצב:  Giovanni Michelotti
טריומף GT6 (באנגלית: Triumph GT6) היא מכונית ספורט, 2.5 דלתות (2 דלתות צד + חלון אחורי נפתח), בתצורת קופה, מתוצרת יצרנית הרכב הבריטית טריומף, אשר יוצרה בין השנים 1966–1973.
יוצרו 40,626 יחידות.
סדרות "טריומף GT6"

"Mk I" (יוצר מיוני 1966-ספטמבר 1968, יוצרו 15,518 יחידות).
"Mk II" (יוצר מיולי 1968-דצמבר 1970, יוצרו 12,066 יחידות).
"Mk III" (יוצר מאוקטובר 1970-דצמבר 1973, יוצרו 13,042 יחידות).
תאוצות "טריומף GT6"

בין 0-60 מייל (96.5 קמ"ש) 11.1 שניות (דגם סדרת "Mk I").
בין 0-60 מייל (96.5 קמ"ש) 10.5 שניות (דגם סדרת "Mk II").
בין 0-60 מייל (96.5 קמ"ש) 10.0 שניות (דגם סדרת "Mk III").
תמונות

"טריומף GT6" סדרה "Mk1"
"טריומף GT6" סדרה "Mk1"
"טריומף GT6"
"טריומף GT6" סדרה "Mk1"
"טריומף GT6" סדרה "Mk2"
"טריומף GT6" סדרה "Mk2"
"טריומף GT6"  סדרה "Mk.3"
"טריומף GT6", שנת 1971  סדרה "Mk.3" - מבט לתוך הרכב
"טריומף GT6", שנת 1971  סדרה "Mk.3"
"טריומף GT6"  סדרה "Mk.3"
"טריומף GT6"  סדרה "Mk.3" - מבט לתא הנהג
"טריומף GT6"  סדרה "Mk.3"
ראו גם

טריומף
טריומף איטליה
טריומף TR2
טריומף TR3
טריומף TR5
טריומף Stag
לקריאה נוספת

"טריומף GT6" - תמונות
הערות שוליים

↑  "טריומף GT6" מפרט hemmings.com/magazine/hsx/2005/12/Triumph-GT6
↑  "טריומף GT6" .classiccars4sale.net/classic-car-review/c2c-triumph-gt61
↑  "טריומף GT6" classics.honestjohn.co.uk/reviews/triumph/gt6
↑  "טריומף GT6" סדרה "Mk III"  auto.howstuffworks.com/triumph-sports
| --- | --- |
בקרת זהויות :  NLI: 987007597782105171  LCCN: sh2011001944
טריומף Stag

| --- | --- |

Triumph Stag, שנת 1974 - קבריולה (גג צורת "T")
 מאפיינים כלליים
 יצרן:  טריומף
 שנות ייצור:  1970–1977
 הרכבה:  בריטניה בריטניה
 מודל קודם:  Triumph TR6
 אורך:  4,394 מ"מ
 רוחב:  1,613 מ"מ
 גובה:  1,257 מ"מ
 משקל:  1,300 ק"ג
 בסיס גלגלים:  2,540 מ"מ
 מפרט טכני
 מנוע:  V8 צילינדרים, 2,997 סמ"ק המפיק 145 כ"ס ב-5,500 סל"ד (מנוע "טריומף" סוג "Triumph V8")  V8 צילינדרים, 2,997 סמ"ק המפיק 146 כ"ס ב-5,500 סל"ד (מנוע "טריומף" סוג "Triumph V8") (יוצר בין השנים 1976-1977)  V8 צילינדרים, 2,997 סמ"ק המפיק 127 כ"ס ב-5,500 סל"ד, יחס דחיסה 7.75:1 (מנוע "טריומף" סוג "Triumph V8") (מנוע שהורכב על הדגמים שיוצאו לארצות הברית)
 הילוכים:  תמסורת ידנית - 4 מהירויות (כולל הילוך אוברדריב מסוג "A-type Laycock overdrive unit", ומאוחר יותר מסוג "J-type Laycock unit")  תמסורת אוטומטית - 3 מהירויות מסוג "Borg-Warner Type 35" ובשנת 1977 "Borg-Warner Type 65"
 מהירות מרבית:  180-193 קמ"ש
 צריכת דלק:  12.8 ליטר ל - 100 ק"מ
 מעצב:  Giovanni Michelotti
טריומף Stag (באנגלית: Triumph Stag) היא מכונית ספורט מתוצרת יצרנית הרכב הבריטית טריומף, אשר יוצרה בין השנים 1970–1977.
מדגם זה יוצרו 25,939 יחידות. 6,780 יחידות יוצאו, מהן 2,871 לארצות הברית.
"טריומף Stag"

2 דלתות
נוסעים: 2+2
מתלים - מסוג "MacPherson strut"
תצורות "טריומף Stag"

2+2 - גג קשיח
2+2 - קבריולה
2+2 - קבריולה, גג נפתח הבנוי על קורות הגנה (נפתח בהפרדה לימין ולשמאל מעל מושבי הנוסעים הקדמיים, ובהפרדה אחידה מעל מושבי הנוסעים האחוריים, מכונה גג צורת "T")
סדרות "טריומף Stag"

"Early Mk I" (יוצר בשנת 1970)
"Mk I" (יוצר בין השנים 1971-1973)
"Mk II" (יוצר בשנת 1973)
"Mk III" (קרוי גם: "Late" Mk II", יוצר בין השנים 1974-1977)
תמונות

"טריומף Stag", שנת 1973  (גג קשיח)
"טריומף Stag", שנת 1974  (גג קשיח)
"טריומף Stag", שנת 1973
"טריומף Stag", שנת 1974 - מבט לתא הנהג
"טריומף Stag", שנת 1974 - מבט למושב האחורי
"טריומף Stag", שנת 1974 - מבט לתא הנהג
"טריומף Stag", שנת 1974 (גג צורת "T")
"טריומף Stag", שנת 1974 - מבט ל-לוח המחוונים
"טריומף Stag", שנת 1974
"טריומף Stag" סדרת "Mk I" (גג צורת "T")
"טריומף Stag", שנת 1975  - קבריולט
"טריומף Stag", שנת 1976  - קבריולט
"טריומף Stag", שנת 1976  - קבריולט (גג צורת "T")
"טריומף Stag", שנת 1974  - קבריולט (גג צורת "T")
"טריומף Stag", שנת 1974  - קבריולט (גג צורת "T")
מנוע V8 "טריומף Stag", שנת 1974
ראו גם

טריומף
טריומף רודסטר
טריומף GT6
הערות שוליים

↑  "טריומף Stag" hemmings.com/magazine/hsx/2012/11/Time-Heals-All-Wounds---1973-Triumph-Stag
↑  "טריומף Stag" hemmings.com/magazine/hsx
↑  "טריומף Stag"  independent.co.uk/life-style/motoring/features/triumph-stag
↑  "טריומף Stag" stag.org.uk/the-car
↑  "טריומף Stag" classicandsportscar.com/blogs/james-elliott/should-i-buy-a-triumph-stag
טרילילי טרללה

טרילילי טרללה הוא סינגל של הזמרת הישראלית נועה קירל והשחקן והקומיקאי הישראלי אילן פלד, אשר יצא לאור ב-21 ביוני 2021, על ידי חברת התקליטים NMC.
רקע והכרזה

ב-8 ביוני 2021 הוכרז כי קירל ופלד עתידים להוציא שיר חדש לכבוד חודש הגאווה, וב-15 ביוני פורסם במאקו קטע קצר מתוכו. נוסף לכך, קירל קידמה את השיר טרם צאתו באמצעות אתגר בפלטפורמת טיקטוק. בישראל היום נכתב כי השיר הוא "פרויקט קירוב לבבות, הסברה והכרה בקהילה הגאה ובמאבק לשוויון".
בשיר יש אזכור לשם "עופרה"; שהוא כינוי של התקליטן הישראלי עופר ניסים.
וידאו קליפ

הווידאו קליפ לשיר פורסם לצד צאתו של הסינגל ובוים על ידי בן בכר. הקליפ צולם בבר "השפגאט" שבתל אביב-יפו, שנתן חסות לקליפ. הווידאו קליפ הגיע למקום השישי במצעדים הסרטונים הנצפים ביותר של יוטיוב ישראל לשנת 2021.
ביקורות

עומרי פיינשטיין מ-Time Out תל אביב כתב כי "יש לנו מנצח ברור בקרב על המנון הגאווה 2021", וציין כי "השיר כאוטי ומפוזר וזה גם חלק מהקסם שלו: הוא גורם לנו לרקוד ולצחקק בו-זמנית".
הצלחה

"טרילילי טרללה" הוא השיר הישראלי השלישי שקיבל הכי הרבה לחיצות לניגון חוזר בספוטיפיי, לאחר "אפס מאמץ" ו"השמיים נעולים". השיר הוא גם השיר החמישי המושמע ביותר בטיקטוק ישראל לשנת 2021, לאחר "מועבט", "תרוצי אליו", "פרצופים" ו"אנג'ל".
נכון לחודש פברואר 2022 השיר צבר כ-4.4 מיליון השמעות בספוטיפיי.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 1 |  |
מיקומי שיא > מצעדים שנתיים

|   ‏‏‏  מצעדים שנתיים> מדינה |   ‏‏‏  מצעדים שנתיים> מצעד |   ‏‏‏  מצעדים שנתיים> מיקום שיא |   ‏‏‏  מצעדים שנתיים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | המצעד הישראלי השנתי של רדיו תל אביב ו-ynet | 5 |  |
|  ישראל | המצעד השנתי של כאן גימל | 3 |  |
|  ישראל | המצעד השנתי של גלגלצ | 3 |  |
הערות שוליים

↑  ערן סויסה, לא תאמינו מי הקומיקאי שמצטלם לקליפ עם נועה קירל, באתר ישראל היום, 8 ביוני 2021
↑  דור מאיר מועלם, ‏בלעדי: האזינו לשיר הגאווה של נועה קירל ואילן פלד, באתר ‏מאקו‏, 15 ביוני 2021
↑  מוזיקה - חיבור מפתיע ומושלם: נועה קירל ואילן פלד בשיר "טרילילי", באתר פרוגי, ‏2021-06-21
↑  מערכת ישראל היום, צפו: נועה קירל ואילן פלד בקליפ מטורלל, באתר ישראל היום, 21 ביוני 2021
↑   ניצן פינקו, שירי הגאווה 2021: עוד וי ביומן השנתי של הטאלנטים, באתר הארץ, 22 ביוני 2021
↑  מערכת mako גאווה, ‏צפו: שיר הגאווה של נועה קירל ואילן פלד, באתר ‏מאקו‏, 21 ביוני 2021
↑  ינון בן שושן‏, סיכום 2021 ביוטיוב: "קופה ראשית" ועדן בן זקן במקום הראשון, באתר וואלה, 1 בדצמבר 2021
↑  מאת עומרי פיינשטיין, טרילילי!! יש לנו מנצח ברור בקרב על המנון הגאווה 2021, באתר טיים אאוט, ‏2021-06-21
↑  ספוטיפיי חושפת: זה השיר שהישראלים הכי אהבו השנה, באתר אייס, 20 בדצמבר 2021
↑  זה השיר הכי מושמע השנה בטיקטוק בישראל, באתר אייס, 29 בדצמבר 2021
| נועה קירל |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| פסקולים | כפולה |  |
| סינגלים | "מדברים" • "קילר" • "יש בי אהבה" • "רק אתה" • "חצי משוגע" • "תן לי סימן" • "מקום לשינוי" • "אצל הדודה והדוד" • "טיקיטאס" • "מגיבור לאויב" • "בא לי אותך" • "Drum" • "חצוף" • "פאוץ'" • "SLT" • "אם אתה גבר" • "מיליון דולר" • "אמבולנס" • "יהלומים – Bling Bling" • "טרילילי טרללה" • "Please Don't Suck" • ‏"Bad Little Thing" • "רעשים" • "Thought About That" • "פעמון" • "Dale Promo" • "שלושה בנות" • "שחרר אותי" • "פנתרה" • "מאמי" • "Gone" • ‏"Unicorn" • "פרובוקטיבית" • "Deja Vu" • "בנות כמוני לא בוכות" • "משקפיים" • "Doctor" • "אני" • "שיהיה לך טוב" • "Ba Da Bing" |  |
| השתתפות בסינגלים | "סינדרלה" • "לרקוד עם דמעות בעיניים" • "מאושרים" • "Lucky" • "גושפנקא" |  |
| שירים נוספים | "מחול מטורף" |  |
| פילמוגרפיה | "כמעט מפורסמת" • "ליפסטאר" • "כפולה" • "גוט טאלנט ישראל" • "שלטון הצללים" • "בית ספר למוסיקה" • "פלמ"ח" • "אוהב אותך צ'ארלי" |  |
| חברות תקליטים | NMC • אטלנטיק |  |
| ערכים קשורים | ישראל באירוויזיון 2023 • אירוויזיון 2023 |  |
יונתן בן אביתר

(יח) וַיֵּלְכוּ שְׁנֵיהֶם מְהֵרָה וַיָּבֹאוּ אֶל-בֵּית-אִישׁ בְּבַחוּרִים, וְלוֹ בְאֵר בַּחֲצֵרוֹ--וַיֵּרְדוּ שָׁם. (יט) וַתִּקַּח הָאִשָּׁה, וַתִּפְרֹשׂ אֶת-הַמָּסָךְ עַל-פְּנֵי הַבְּאֵר, וַתִּשְׁטַח עָלָיו, הָרִפוֹת; וְלֹא נוֹדַע, דָּבָר. (כ) וַיָּבֹאוּ עַבְדֵי אַבְשָׁלוֹם אֶל-הָאִשָּׁה הַבַּיְתָה, וַיֹּאמְרוּ אַיֵּה אֲחִימַעַץ וִיהוֹנָתָן, וַתֹּאמֶר לָהֶם הָאִשָּׁה, עָבְרוּ מִיכַל הַמָּיִם; וַיְבַקְשׁוּ וְלֹא מָצָאוּ, וַיָּשֻׁבוּ יְרוּשָׁלִָם.

— ספר שמואל ב', פרק י"ח, פסוק כ'
 יהונתן ואחימעץ מתחבאים מפני אבשלום. חריטה על עץ מעשה ידי כריסטוף וויגל משנת 1695
יוֹנָתָן בֶּן-אֶבְיָתָר, דמות מקראית, בנו של אביתר, שמו נזכר בסיפור מרד אבשלום ובסיפור עליית שלמה למלוכה.
בזמן מרד אבשלום כאשר דוד בורח מירושלים, הוא מפעיל רשת מרגלים במחנה אבשלום המורכבת מיונתן בן אביתר, אביתר אביו, אחימעץ, ואביו צדוק. עליהם הוטל להעביר לדוד ידיעות על הנעשה במחנה אבשלום.
כאשר שימש מרגל עבור דוד המלך בתקופה בה מרד בו בנו אבשלום, יחד עם אחימעץ בן צדוק, התחבאו בתוך באר מפני עבדי אבשלום.
תפקידו כמודיע ממשיך גם בזמן מלכות שלמה. יונתן הוא זה שמודיע לאדניה על המלכתו של שלמה.
לדעת שמאי גלנדר ואחרים יונתן היה חלק ממחנה אדניה שאביו נמנה עליהם. לשיטתו אם היה הבן יוצא כנגד אביו ואדניה, היה המחבר המקראי מספר על כך. לטענתו אין לדעת מהסיפור מה היו מניעיו של יונתן.
כאשר בא אל אדניה, מקדם אותו אדוניה במילים ”בֹּא כִּי אִישׁ חַיִל אַתָּה וְטוֹב תְּבַשֵּׂר.” מצודת דוד מפרש את התיבה ”אבל” המופיעה בפסוק כ"ג: ”אבל - רצה לומר, לא כמו שתחשוב שאבשר טוב, אבל הוא בהיפך, כי המלך דוד וגו', ורעה היא”. כלומר אדניה חיכה לבשורות טובות, וההפך בשורה מרה הגיעה.
יונתן מספר באריכות לאדניה את השתלשלות העניינים עד להמלכת שלמה. חוקר המקרא פרנק פולק, טוען כי בדבריו הארוכים אל אדוניה מאלץ אותנו יונתן בתפקיד המבשר לראות את ריבוי פניו של אותו תהליך, של עליית שלמה למלוכה.
הערות שוליים

↑  ספר שמואל ב', פרק ט"ו, פסוקים כ"ז–ל"ו; ספר שמואל ב', פרק י"ז, פסוק י"ז.
1 2  ספר מלכים א', פרק א', פסוקים מ"ב–מ"ג.
↑  לדברי חז"ל במדרש שמואל הייתה זאת אשתו של שמעי בן גרא שהחביאתם בבאר.
↑  שמאי גלנדר, אמנות ורעיון הסיפורת המקראית, תל אביב, הקיבוץ המאוחד, 1997, עמ' 98.
↑  פרנק פולק, הסיפור במקרא, ירושלים, מוסד ביאליק, 1999, עמ' 152.
יוהאנה האוס

| --- | --- |
אין תמונה חופשית
 לידה:  9 באפריל 1980 (בת 44) ג'קסונוויל, ארצות הברית 
 מדינה:  ארצות הברית ארצות הברית
 השכלה:  אוניברסיטת צפון פלורידה  Bishop Kenny High School 
 yoannahouse.net
 
יוהאנה האוס (באנגלית: Yoanna House; נולדה ב-9 באפריל 1980) היא דוגמנית ומגישת טלוויזיה אמריקאית, זוכת העונה השנייה של "הטופ מודל הבאה".
ביוגרפיה

האוס נולדה בפלורידה ואביה היה רופא. היא סיפרה שמאז ומתמיד היא התעניינה באופנה ובהוט קוטור אך לא הייתה מבין הילדות שהוריהם מגיל צעיר שלחו אותם לתחרויות יופי. היא למדה באוניברסיטת צפון קרוליינה יחסים בינלאומיים ולימודי אסיה. ב
קריירה

-2004 היא ניגשה לאודישנים של העונה השנייה של התוכנית "הטופ מודל הבאה" ושם זכתה במקום הראשון. כפרס על זכייתה היא קיבלה חוזה בסוכנות דוגמנות ועבדה כדוגמנית מסלול בתצוגות רבות ועבדה גם עבור מספר מעצבי אופנה. ב-2005 החלה להנחות בטלוויזיה את תוכנית האופנה "The Look for Less". ב-2006 החלה לשמש כדוגמנית הבית של חברת הקוסמטיקה הישראלית "קרליין", ב-2008 החלה להנחות תוכנית ריאליטי לבנות נוער.
הערות שוליים

↑  קרליין מעלה קמפיין לסדרת מייק-אפ במרקם מוס, באתר גלובס, 17 ביולי 2006
ערך זה הוא קצרמרבנושא אישים. אתם מוזמנים לתרום לוויקיפדיה ו.
יוהאנס ניקולאוס ברונסטד

| --- | --- |

צילום מאת פטר אלפלט
 לידה:  22 בפברואר 1879 Varde, דנמרק 
 פטירה:  17 בדצמבר 1947 (בגיל 68) קופנהגן, דנמרק 
 ענף מדעי:  כימיה 
 מקום לימודים:  אוניברסיטת קופנהגן 
 מוסדות:  אוניברסיטת קופנהגן 
 
יוהאנס ניקולאוס ברונסטד (בדנית: Johannes Nicolaus Brønsted;‏ 22 בפברואר 1879 – 17 בדצמבר 1947) היה כימאי פיזיקלי דני. פיתח את תאוריית ברונסטד–לאורי בו-זמנית עם מרטין לאורי ובאופן עצמאי.
הוא לימד בפרופסור לכימיה פזיקליתולכימיה אנורוגנית באוניברסיטת קופנהגן.
מחקר

בתחילת הקריירה שלו, ברונסטד למד תרמודינמיקה כימית ומאוחר יותר למד פתרונות אלקטרוליטים וביצע סדרה נרחבת של מדידות מסיסות. מדידות אלו הובילו אותו לקבוע חוקים כלליים אשר אושרו מאוחר יותר כאשר הוצעה תאוריית דביי–היקל.
ברונסטד ידוע בעיקר בזכות עבודתו על קינטיקה של תגובות, במיוחד תגובות חומצה-בסיס. ב-1923, הוא זיהה שתגובות חומצה-בסיס כוללות העברה של פרוטון, מהחומצה (תורם פרוטונים) לבסיס (מקבל פרוטון). כמעט בו-זמנית ובאופן עצמאי, הכימאי הבריטי מרטין לאורי הגיע לאותה מסקנה, ובכך השם תאוריית ברונסטד–לאורי. כמו כן בשנת 1923, גילברט נ. לואיס הציע תאוריה אלקטרונית של תגובות חומצה-בסיס, אך שתי התיאוריות נותרו בשימוש נפוץ.
בהמשך הקריירה שלו, ברונסטד המשיך ללמוד את נושא הקינטיקה של תגובות, עם התמקדות מיוחדת בתגובות המתרחשות בתמיסות לא מימיות. הוא גם פיתח עבודה מסוימת על השפעת הגודל המולקולרי על התכונות התרמודינמיות של פחמימנים, פולימרים וקולואידים. הוא גם עבד עם זוכה פרס נובל ג'ורג' דה הוושי על הפרדת איזוטופים על ידי זיקוק חלקי.
פרסים ואותות הוקרה

1928 - מדליית ארסטד מטעם החברה הדנית למדעי הטבע
1929 - חבר באקדמיה האמריקאית לאמנויות ולמדעים
1947 - דוקטור לשם כבוד של אוניברסיטת לונדון
1947 - חבר זר באקדמיה הלאומית למדעים של ארצות הברית
הערות שוליים

↑  R. P. Bell, The Brönsted memorial lecture, Journal of the Chemical Society (Resumed), 1950-01-01, עמ' 409–419 doi: 10.1039/JR9500000409
1 2  Bell, R. P. (February 1948). "Prof. J. N. BrØnsted". Nature. 161 (4086): 269. Bibcode:1948Natur.161..269B. doi:10.1038/161269a0
↑  Brönsted, J. N. (1923). "Einige Bemerkungen über den Begriff der Säuren und Basen (Some observations about the concept of acids and bases)". Recueil des Travaux Chimiques des Pays-Bas. 42 (8): 718–728. doi:10.1002/recl.19230420815.
↑  Society of Chemical Industry, Journal of the Society of Chemical Industry, N/A, 1923
↑  Johannes Nicolaus Brønsted | Danish chemist | Britannica, www.britannica.com (באנגלית)
↑  Brønsted, J. N.; Hevesy, G. (בספטמבר 1920). "The Separation of the Isotopes of Mercury". Nature. 106 (2657): 144. Bibcode:1920Natur.106Q.144B. doi:10.1038/106144c0. {{cite journal}}:  (עזרה)
| --- | --- |
בקרת זהויות :  BIBSYS: 90224933  CANTIC: a11344052  GND: 123077389  ISNI: 0000 0001 0963 5633  LCCN: no2002110724  NKC: ola2002153794  NTA: 129803995  SNAC: w6jx63vt  SUDOC: 073454354  VIAF: 32894763   WorldCat (עם VIAF): 32894763
יובל פרי

אין תמונה חופשית
יובל (דוד) פרי (נולד ב־1966) הוא זמר מזרחי.
קריירה

יובל פרי פרץ לתודעת חובבי הז'אנר הטורקי במוזיקה המזרחית במהלך שנות ה-90. חלק ממילות השירים והעיבודים לאלבומיו נעשו יחד עם שיקו חייק שיותר מאוחר פנה לקריירת סולו משלו, וחלק מהלחנים הם עיבודים למוזיקה טורקית מסורתית. תוכניהם של שיריו נעים בין נושאים טראגיים, ייסורי אהבה ואהבה נכזבת אשר מולבשים על גבי נעימות עצובות, לבין תכנים יומיומיים ושמחים המולחנים על גבי נעימות "חפלה".
חלק מתכניו של פרי ידועים בבוטות שלהם, לדוגמה השיר "איזה כוסית", זאת בניגוד לרוב זמרי הז'אנר המזרחי אשר תוכניהם בעלי אופי רומנטי ומסורתי יותר. גורם נוסף אשר תרם לפרסום של פרי בתחילת דרכו, היה הופעותיו הססגוניות, בהן הוא הופיע עוטה גלימה ולראשו כתר, וכינה את עצמו "יובל פרי המלך". לימים, לאחר שחזר בתשובה, חזר בו פרי מהלבוש היהיר והעדיף תדמית צנועה יותר. את שירו הראשון, "אשה, למה את בוכה", הקליט פרי עם חברו הטוב, זמר הנשמה תמיר חדד. שיר זה היה לאבן דרך בחייו המוזיקליים של פרי ושל חדד. לאחר הרשעתו של חדד, פרי שב לכתיבה עצמאית וכתב את השיר ״דואט הפרידה״.
פרי מתגורר כיום בלוד.
דיסקוגרפיה

יש אלוהים חלק א׳ (1996)
יש אלוהים חלק ב׳ (1997)
איזה כוסית (1998)
ההופעה (1999)
תפסתי אהבה (1999)
ידי כבולות באזיקים (2001)
יאנוש ואז'וני

| --- | --- |

 לידה:  19 במאי 1900 בודפשט, האימפריה האוסטרו-הונגרית 
 פטירה:  28 באוגוסט 1945 (בגיל 45) הנובר, אזורי הכיבוש בגרמניה 
 מדינה:  הונגריה 
 מקום קבורה:  בית הקברות היהודי ברחוב שלגוטאריאני, בודפשט, הונגריה 
 השכלה:  אוניברסיטת אטווש לוראנד (1925) 
 תפקיד:  מנהיג מפלגה (1926)  member of the legislative authority committee of Budapest (1931–1935) 
 מפלגה:  המפלגה הדמוקרטית האזרחית-לאומית של הונגריה 
 
יאנוש ואז'וני (בהונגרית: Vázsonyi János; בודפשט, 19 במאי 1900 – הנובר, 28 באוגוסט 1945)  היה עורך דין, עיתונאי, פוליטיקאי ליברלי יהודי-הונגרי. אביו היה וילמוש ואז'וני, דודו היה ינה ואז'וני, בני דודיו היו הסופר אנדרה ואז'וני, זמרת האופרה דורה ברשוני וזמר האופרה לאיוש ברשוני.
קורות חיים

יאנוש ואז'וני נולד במשפחה יהודית כבנם של השר וילמוש ואז'וני (1868–1926) ושל מרגיט סלקאי (1877–1949). הוא הצטרף לתנועות פוליטיות של נוער כבר כתלמיד בתיכון. בשנת 1917 היה חבר בגוש "זכות הבחירה" כנציג אגודת הסטודנטים באוניברסיטה. בשנת 1918, במהלך מהפכת החרציות, היגר עם אביו למינכן ולאחר מכן לשווייץ. הוא עבר לווינה בשנת 1920, למד באקדמיה המסחרית המזרחית והיה כתב בכמה עיתונים שווי'ציים ובאלה של מינכן. הוא פעל בווינה משנת 1920, גם כעוזר עורך של כתבי העת "הספר החדש" (Új könyv) ו"הונגריה הגדולה" (Nagymagyarország). חזר לבודפשט בשנת 1921, הצטרף לפעילות המפלגה הלאומית הדמוקרטית והתחיל לעבוד בעיתוני אשט. בשנת 1925 קיבל תואר דוקטור למשפטים באוניברסיטת בודפשט (כיום אוניברסיטת אטווש לוראנד) ועבד במשרד עורכי הדין של אביו. שערוריית זיוף הפרנק הצרפתי קרתה באמצע שנות ה-20 של המאה ה-20 ויאנוש ואז'וני היה אחד מעורכי הדין במשפט, סנגורו של אחד הנאשמים. בשל כך זכה להכרה ארצית נרחבת. בשנת 1930 ארגן את "הברית הלאומית של הצעירים הדמוקרטים" ולאחר מות אביו הפך לנשיא "המפלגה הלאומית הדמוקרטית" ו"החוג המרכזי הדמוקרטי". בין השנים 1931–1935 היה חבר במועצת העיר של בודפשט. הוא ייצג את רובע 6, טרזווארוש. בשנת 1931 הקים רשימה עצמאית בבחירות כ"מפלגת ואז'וני הלאומית הדמוקרטית" ומפלגתו זכתה בשני מנדטים. במהלך מלחמת העולם השנייה, הפך לאחד המנהיגים במאמצי ההתנגדות האנטי-נאציים. ב-19 במרץ 1944, ביום הכיבוש הגרמני הוא נעצר על ידי הגסטפו וגורש למחנה הריכוז דכאו. לאחר שחרורו בתום מלחמת העולם השנייה והשואה החלים ארוכות בגרמניה, אך לא התאושש מהמחנה, ולבסוף מת בבית חולים בהאנובר בגיל 45. ואז'וני הובא למנוחות בבית הקברות היהודי ברחוב שלגוטאריאני בבודפשט.
חייו הפרטיים

אשתו הייתה אנה מילקו (1910–1977), בתם של בעל האחוזות מאתיאש מילקו (1879–1938), ושל ארז'בט רייך. הם נישאו אזרחית בעיר באיה ב-1 ביוני 1933 ונישואים בפני רב ביום שני של חג השבועות בבית הכנסת הגדול של בודפשט ברחוב דוהאני. בנו היה טאמאש וילמוש ואז'וני (1935–2008).
הנצחה

ברובע 6 בבודפשט הוצב לוח זיכרון על בית מגוריו לשעבר בכיכר פרנץ ליסט 2.
לקריאה נוספת

לקסיקון ביוגרפי הונגרי I-II. עורך ראשי. אגנש קניירש. בודפשט, 1967-1969.
הלקסיקון החדש של רוואי. עורך ראשי אישטוואן קולגה טארשוי. סקסארד, באביץ', 1996.
נפסבדשאג - נספח בודפשט (19 במאי 2000 )
סלסולי קו הדם (23 באפריל 1991)
מיקלוש הדש, דיולה זקה (עורך): חייו של אדם מיותר. שיחות עם וילמוש ואז'וני. בודפשט, הוצאת בלשי, 2012
הערות שוליים

↑  "Egy hannoveri kórházban meghalt (1945. szeptember 12.) Világ, 98. szám, 3. oldal".
↑  "Vázsonyi János tragédiája (1945. október 6.) Haladás, 1. évfolyam, 2. szám, 6. oldal".
↑  "Vázsonyi Jánosné Milkó Anna halotti bejegyzése a Budapest V. kerületi polgári halotti akv. 156/1977. folyószáma alatt".
↑  "Házasságkötési bejegyzése a bajai polgári házassági akv. 87/1933. folyószám alatt".
| --- | --- |
בקרת זהויות :  GND: 1165323222  ISNI: 0000 0001 2964 5783  VIAF: 121460227   WorldCat (עם VIAF): 121460227
יוהאנה אומולו

יוהאנה אוצ'יאנג אומולו (באנגלית: Johanna Ochieng Omolo; נולד ב-31 ביולי 1989) הוא כדורגלן קנייתי המשחק בעמדת הקשר בוויסה.